**Kivonat az Egészségügyi Szakmai Bizottság 2018. szeptember 12-i nyilvános ülésének jegyzőkönyvéből**

Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:

**36/2018. (IX.12.) ESzB. sz. határozat**

1. Az Egészségügyi Szakmai Bizottság javasolja a Közgyűlésnek, értsen egyet azzal, hogy a Szombathely, Rumi út 74. szám alatti 02. számú felnőtt háziorvosi körzetben a háziorvosi feladatokat Dr. Ruzsa Erzsébet helyett Dr. Perge János lássa el 2018. november 1. napjától.
2. A Bizottság javasolja a Közgyűlésnek, vegye tudomásul, hogy Dr. Perge János 6 hónapig heti 7,5 óra időtartamban helyettesítést lát el a Kisunyom / Balogunyom községek háziorvosi praxisában, amely a szombathelyi betegellátást nem érinti.
3. A Bizottság javasolja a Közgyűlésnek, hogy hatalmazza fel a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Perge János háziorvossal kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Ruzsa Erzsébet háziorvossal kötendő – 193/2017. (VI.15.) Kgy. sz. határozat szerinti – megállapodás aláírására.

**Felelős:** Dr. Kecskés László, az Egészségügyi Szakmai Bizottság elnöke,

 /a végrehajtásért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal

A kivonat hiteléül:

(: Halászné Dr. Józsa Erika:)